Eupen ja Malmedy liideti uuesti Saksa riigiga
ETA. Berliin, 19. mail.

(DNB.) Hitler avaldas 18. mail järgmise määruse: Versailles' diktaadiga Saksa riigist eraldatud ja Belgiaga liidetud maa-alad on Saksa käes. Sisemiselt nad on Saksamaaga alati ühendatud olnud. Seepärast ei tule neile ka ajutiselt vaadata kui okupeeritud vaenlase maa-alae ega neid selliselt kohelda. Seepärast ma otsustan juba nüüd järgmist:

1) Versailles' diktaadiga Saksa riigist eraldatud Eupeni, Malmedy ja Moresnet' maa-alad on jälle Saksa riigi osad. 2) Mainitud maa-alad kuuluvad Reini provintsi (Aacheni valitsemisringkond). 3) Ma reserveerin enesele määrused käesoleva korralduse teostamise kohta.

*

Eupen ja Malmedy, kaks endist Saksa maakonda Belgia rajal Aacheni ja Luxemburgi vahel, anti Versailles' rahulepingu ja sellele järgneva rahbvahääletuse põhjal 1920. aastal Belgiale. Nende pindala on kokku 990 ruutkilom., kuna elanikkude koguarv ulatub üle 60.000.    

Uus Eesti
1940